ΜΙΑ ΠΡΩΤΟΤΥΠH ΣΕΙΡΑ ΤΟΥ NETFLIX
1568.
Μετά τη δεκαετή αιματηρή εκστρατεία για τον έλεγχο της επαρχίας του,
ο ισχυρός σαμουράι Όντα Νομπουνάγκα
έχει κυριεύσει μεγάλο τμήμα της κεντρικής Ιαπωνίας
και την πρωτεύουσα, το Κιότο.
Τώρα, οδηγούμενος από μια τεράστια φιλοδοξία,
ονειρεύεται να συντρίψει τις ισχυρές φατρίες που του αντιστέκονται.
Και για πρώτη φορά μετά από έναν αιώνα,
να ενώσει την Ιαπωνία ώστε να γίνει ένα έθνος.
Μα η θρυλική βαρβαρότητα του Νομπουνάγκα έχει προκαλέσει μεγάλη οργή.
Σε όλο το έθνος, ισχυροί εχθροί σχεδιάζουν τον θάνατό του.
ΙΑΠΩΝΙΑ 1568
Ο Νομπουνάγκα ήταν ο κυρίαρχος του πεδίου μάχης.
Στο Κιότο, όμως, άρχισε να βλέπει τις δυνατότητές του για ανάληψη εξουσίας.
ΝΤΑΡΕΝ ΑΣΜΟΡ ΙΣΤΟΡΙΚΟΣ
Αυτό προκαλούσε διαρκή δυσαρέσκεια μεταξύ των αντιπάλων του.
Ήξεραν ότι ήθελε την εξουσία για τον ίδιο.
ΣΤΙΒΕΝ ΤΕΡΝΜΠΟΥΛ ΙΣΤΟΡΙΚΟΣ
Έτσι, η κυριαρχία του Νομπουνάγκα
στην κεντρική Ιαπωνία πληττόταν από αντιπάλους,
που αν και διαφορετικής καταγωγής,
ενώνονταν από τη δυσαρέσκεια και την ανησυχία για τον αυξανόμενο έλεγχό του.
Για να εδραιώσει ο Νομπουνάγκα την κυριαρχία του στην κεντρική Ιαπωνία,
έπρεπε να αφομοιώσει ή να εξαλείψει κάθε άλλη πηγή εξουσίας.
Κι οι βουδιστικοί θεσμοί, οι μεγάλοι ναοί
κι οι δημαγωγικές βουδιστικές σέχτες ήταν οι μεγαλύτερες απειλές.
Το να έχουμε την ευλογία του Βούδα…
Το βουδιστικό κατεστημένο ήταν τεράστιο εμπόδιο στην πορεία του Νομπουνάγκα.
Οι θεσμοί αυτοί ήταν βαθιά ενσωματωμένοι στον πολιτικό ιστό της χώρας
και συνηθισμένοι να ασκούν πολιτική επιρροή.
Ο βουδισμός έχει μακρά ιστορία στην Ιαπωνία
και έφτασε εκεί πριν καν υπάρξει Ιαπωνία
ως κεντρικό κράτος γραφειοκρατίας.
Η ιδέα είναι ότι οι μεγάλοι ναοί υπάρχουν για ιεροτελεστίες και τελετές
και προστατεύουν την Ιαπωνία από εισβολές, ασθένειες, δυσκολίες.
Είναι μια θεία άμυνα ενάντια σε κάθε εξωτερική ή εσωτερική απειλή.
Οι βουδιστικοί θεσμοί ήταν συχνά τόσο βαριά οπλισμένοι όπως οι πολέμαρχοι.
Πολεμούσαν μέχρι θανάτου. Δεν τους φόβιζε τίποτα
κι ήξεραν ότι η νίκη στη μάχη θα εξασφάλιζε μια θέση στον παράδεισο.
Ήταν, λοιπόν, σημαντικοί θεσμοί που είχαν τη στρατιωτική εξουσία
να αποτρέψουν την κυριαρχία του Νομπουνάγκα στην κεντρική Ιαπωνία.
Με καλέσατε;
Ξεφορτώσου αυτά τα παράσιτα!
Μιτσουχίντε!
Κουνήσου!
Μάλιστα.
Οι μεγάλοι βουδιστικοί θεσμοί
δεν ήταν η μόνη ή η μεγαλύτερη απειλή
από το βουδιστικό μέτωπο.
Αναπτύχθηκε μια νέα βουδιστική, πολεμική σέχτα, οι Ίκο-Ίκι.
ΜΑΪΚΛ ΟΣΛΙΝ ΙΣΤΟΡΙΚΟΣ
Ήταν κοινότητες πιστών διασκορπισμένες στη χώρα.
Οι Ίκο-Ίκι τραβούσαν τους απλούς αγρότες και εργάτες,
γιατί η συνταγή σωτηρίας ήταν πολύ απλή.
Επαναλάμβαναν την πίστη τους στον Βούδα.
Ήταν κάτι εξαιρετικά δυνατό σε μια γη που ταλανιζόταν από φτώχεια, πείνα και πόλεμο.
Οι Ίκο προσέλκυαν ανθρώπους κάθε κοινωνικού στρώματος
για να προστατεύσουν τόπους λατρείας και κοινότητες συλλογικά.
Έμποροι, χωρικοί, μοναχοί ενώνονταν από την κοινή τους πίστη
για την εκδίωξη του νταΐμιο απ' τη γη τους.
Στα τέλη του 16ου αιώνα, οι Ίκο-Ίκι είχαν ένα δίκτυο σε όλη την Ιαπωνία.
Έχτισαν μεγάλα φρούρια ναούς…
ξεσηκώνονταν σε όλες τις επαρχίες.
Είχαν στρατούς μοναχών και χωρικών.
Λογοδοτούσαν σε ανώτερη αρχή. Δεν ήταν διατεθειμένοι να υποταχτούν
σε κανέναν μεγάλο ηγέτη, ούτε και στον Όντα Νομπουνάγκα.
Ο Όντα Νομπουνάγκα
βασανίζει τον λαό μας.
Οι πράξεις του είναι σατανικές.
Δεν πρέπει να σκεφτόμαστε ότι αυτοί οι βουδιστές μοναχοί ήταν ειρηνικοί
και μόνο προσεύχονταν.
Ήταν τρομερός στρατιωτικός εχθρός.
Αν ο Νομπουνάγκα δεν έκανε παράδειγμα τους Ίκο-Ίκι
κι ένιωθε ότι απειλούσαν την εξουσία του
και θα επέτρεπαν εξεγέρσεις σε όλη τη χώρα,
σε στρατηγικά σημεία που ήθελε να ελέγξει,
έπρεπε να τους καταστρέψει.
Όταν ο Νομπουνάγκα στράφηκε εναντίον των Ίκο-Ίκι,
στόχευε στην πλήρη εξάλειψή τους
και στην εξόντωση όποιου του στεκόταν εμπόδιο.
Αύγουστος 1570.
Ο Νομπουνάγκα πηγαίνει για να καταστρέψει τους Ίκο-Ίκι για πάντα.
Αφού διαλύει κάποια φρούριά τους,
αποφασίζει να χτυπήσει στην καρδιά του βουδισμού στην Ιαπωνία.
Στο συγκρότημα ναών Ενριάκου-τζι.
ΚΙΟΤΟ
Είναι μια απόφαση που θα απειλήσει ό,τι πάλεψε να πετύχει.
Εμείς, ως Βουδιστές, δεν πρέπει να το επιτρέψουμε αυτό.
Δεν θα επιτρέψουμε τις πράξεις του.
Το Ενριάκου-τζι ήταν
το βουδιστικό συγκρότημα με τη μεγαλύτερη πολιτική επιρροή στην Ιαπωνία.
Και για αιώνες, είχε πολιτική εξουσία που ανταγωνιζόταν
τους μεγάλους αρχηγούς όλης της Ιαπωνίας, κι είχε στενές σχέσεις με το παλάτι.
Αν και η αφαίρεση ζωής αντιβαίνει στις διδαχές του Βούδα…
Και αυτό που εξόργισε τον Νομπουνάγκα,
ο οποίος ήταν έντονα κατά του βουδισμού,
ήταν πως οι μοναχοί είχαν δώσει καταφύγιο στους εχθρούς του.
Όχι μόνο αυτό. Ήταν τόσο κοντά στο Κιότο,
που είχε θέα της πόλης
και ήταν στρατηγική απειλή για την επιβίωση του Νομπουνάγκα.
Πήρε, λοιπόν, την πιο μοιραία απόφαση της καριέρας του.
Θα έκανε επίθεση και θα κατέστρεφε
το μεγαλύτερο μοναστήρι της Ιαπωνίας, το Ενριάκου-τζι.
Τον Σεπτέμβριο του 1571,
ο Νομπουνάγκα συγκέντρωσε στρατό που θα περίμενες για μια μεγάλη μάχη
εναντίον ενός δύσκολου εχθρού.
Η προέλαση του Νομπουνάγκα στο Ενριάκου-τζι έκανε τον άμαχο πληθυσμό
να υποχωρήσει στην κορυφή του βουνού,
στην κορυφή του Όρους Χιέι, όπου ήταν το μοναστικό συγκρότημα Ενριάκου-τζι.
Ο Νομπουνάγκα διέταξε τον στρατό του να προωθηθεί στην πλαγιά,
να σκοτώνει όποιον συναντούσε…
και να καίει κάθε κτίσμα.
Στους πολέμους κατά την περίοδο Σενγκόκου, υπήρχε κτηνωδία σε κάθε πλευρά,
αλλά στο Ενριάκου-τζι έφτασε σε άλλο επίπεδο.
Πηγές χαρακτήριζαν τα στρατεύματα του Νομπουνάγκα άγρια ζώα.
Οι άντρες του Νομπουνάγκα είχαν φτάσει στην κορυφή και στον κεντρικό ναό.
Όταν πλησίασαν τα στρατεύματα, έδωσαν τελεσίγραφο στο Ενριάκου-τζι.
Ή θα έδειχναν αφοσίωση στον Νομπουνάγκα
ή θα αντιστέκονταν και θα καταστρέφονταν.
Και επέλεξαν το δεύτερο.
Ο ναός κάηκε ολοσχερώς
κι οι πολίτες του Κιότο κοιτούσαν στον ανατολικό ουρανό,
ο οποίος φωτιζόταν
από τις φλόγες του πιο διάσημου βουδιστικού μοναστηριού στην Ιαπωνία.
Οι άντρες του Νομπουνάγκα κυνηγούσαν όποιον γλίτωνε απ' την πυρκαγιά.
-Μητέρα, είσαι καλά; -Φύγε!
Μητέρα! Φύγε!
Μητέρα!
Ήταν μια αδυσώπητη επίθεση στην οποία κανείς μοναχός, καμία γυναίκα ή παιδί
δεν εξαιρέθηκε απ' την επίθεση.
Η διαταγή του Νομπουνάγκα ήταν κάθε γυναίκα, κάθε παιδί
να αποκεφαλιστεί,
κάτι που ούτε οι ίδιοι του οι στρατιώτες δεν άντεξαν να δουν.
Λέγεται ότι σκοτώθηκαν 20.000 άνθρωποι
σε αυτήν την τρομερή πράξη τυραννίας και βαναυσότητας.
Αηδίασε μερικούς από τους πιο πιστούς του στρατηγούς.
Ο Ακέτσι Μιτσουχίντε, ένας πιστός βουδιστής,
από εκείνη τη στιγμή
άρχισε να έχει αμφιβολίες για την ικανότητα του Νομπουνάγκα να κυβερνά.
Υπάρχει κάτι παθολογικό στον χαρακτήρα του Νομπουνάγκα.
Ουδείς νταΐμιο δεν απέφευγε τη βία, αλλά ο Νομπουνάγκα την απολάμβανε.
Ήταν το απόλυτο μακελειό.
Λένε ότι έτρεχε ένα ποτάμι αίματος στο βουνό
κι ήταν φυσικά ένα μήνυμα. Προς άλλες βουδιστικές σέχτες.
Ήταν μήνυμα και προς τους άλλους νταΐμιο
ότι ο Νομπουνάγκα δεν δεχόταν περιορισμούς.
Αυτός ο άντρας, που για πρώτη φορά,
είχε πιθανότητες να ενώσει τουλάχιστον τις κεντρικές επαρχίες της Ιαπωνίας,
θα το έκανε με έναν τρόπο, με αιματοχυσία και με το σπαθί.
Η καταστροφή του Ενριάκου-τζι, όμως, θα τον στοίχειωνε αργότερα.
Η αιματοχυσία συνεχίζεται, ο Νομπουνάγκα επιτίθεται σε περισσότερα οχυρά
και σφαγιάζει αμέτρητους βουδιστές.
Αυτές οι πράξεις εξοργίζουν άλλους ισχυρούς πολέμαρχους, τους νταΐμιο,
κι ωθούν τον Νομπουνάγκα σε σύγκρουση
με τον πιο ισχυρό και τρομερό αντίπαλο που είχε ποτέ.
Δεν ήταν μόνο το βουδιστικό κατεστημένο
που συγκλονίστηκε από τις ενέργειες του Νομπουνάγκα στο Όρος Χιέι.
Πολλοί από τους νταΐμιο πείστηκαν
ότι ο Νομπουνάγκα ήταν σκληρός τύραννος και έπρεπε να ανατραπεί.
Ωστόσο μόνο λίγοι είχαν τους πόρους για να το επιτύχουν.
Ένας το έκανε
και λεγόταν Τακέντα Σίνγκεν.
Ο Τακέντα Σίνγκεν ήταν νταΐμιο στην επαρχία Κάι, στην κεντρική Ιαπωνία.
Ήταν γνωστός ως ιδιαιτέρως σκληρός στρατιωτικός διοικητής.
ΝΕΪΘΑΝ ΛΕΝΤΜΠΕΤΕΡ ΙΣΤΟΡΙΚΟΣ
Έγινε γνωστός ως ο Τίγρης του Κάι
και είναι από τους τελευταίους σε θέση…
ΑΪΖΑΚ ΜΕΓΙΕΡ ΙΣΤΟΡΙΚΟΣ
να ελέγξει την προέλαση του Νομπουνάγκα στην Ιαπωνία.
Έχει πολύπλοκη φήμη.
Από τη μία, είναι απίστευτα βίαιος άνθρωπος.
Κάποια εγκλήματα τιμωρούνται με το να σε βράζουν ζωντανό.
Από την άλλη, είναι χειροτονημένος βουδιστής μοναχός.
Ένα σύνθημα σχετικό με αυτόν έχει σχέση με ρητό για τον Βούδα.
"Κάτω από τον ουρανό, είμαι άξιος σεβασμού".
Κι εκείνος το έκανε "Μόνο εγώ είμαι άξιος να με φοβούνται".
Άλλοι νταΐμιο αναγνώρισαν ότι ο Τακέντα Σίνγκεν ήταν πολύ σημαντική απειλή…
και αρχηγός ενός τρομερού στρατού.
Η ουσία είναι πως
ο Σίνγκεν ξέρει ότι ο Νομπουνάγκα είναι μεγάλη απειλή και το αντίστροφο.
ΕΛΑΪΤΖΑ ΜΠΕΝΤΕΡ ΙΣΤΟΡΙΚΟΣ
Μετά την καταστροφή του Ενριάκου-τζι,
ο Τακέντα Σίνγκεν αποφάσισε να κινηθεί εναντίον του Νομπουνάγκα.
Το έκανε προσπαθώντας να εξοντώσει
τον σύμμαχο του Νομπουνάγκα, τον Τοκουγκάβα Ιεγιάσου.
Ο Ιεγιάσου είχε υπηρετήσει τον Νομπουνάγκα από την Οκεχαζάμα
κι ήταν από τους πιο έμπιστους στρατηγούς και συμβούλους του.
Μα τα εδάφη του Ιεγιάσου βρίσκονται ανατολικά του Νομπουνάγκα,
νότια του Σίνγκεν, οπότε είναι ανάμεσα στους δύο.
Και τώρα, ο Σίνγκεν θα επιτεθεί πρώτα στον Ιεγιάσου και μετά στον Νομπουνάγκα.
Αυτό είναι το πρώτο βήμα μιας εισβολής με προορισμό το Κιότο
για να εκδιωχθεί ο Νομπουνάγκα απ' το Κιότο,
ώστε να γίνει ο Σίνγκεν ο νέος άρχοντας της Αυτοκρατορικής Πόλης.
Ήταν μια επικίνδυνη κατάσταση για τον Ιεγιάσου,
διότι ξέρει ότι μειονεκτεί αριθμητικά,
αντιμετωπίζει έναν τρομερό στρατηγό,
αλλά έχει έναν άσο, τη σχέση του με τον Όντα Νομπουνάγκα.
Μπορεί να επικοινωνήσει με τον ισχυρό σύμμαχό του και να ζητήσει βοήθεια.
Ο Νομπουνάγκα, όμως, έχει εμπλακεί σε έναν πόλεμο
στην κεντρική Ιαπωνία, κατά βουδιστικών κατεστημένων.
Οι περισσότερες δυνάμεις του μάχονται.
Στέλνει μια ασήμαντη δύναμη 3.000 μέτριων διοικητών για να βοηθήσει τον Ιεγιάσου.
Είναι επικίνδυνο ρίσκο για τον Νομπουνάγκα.
Αν πέσει ο Ιεγιάσου, η επαρχία του Νομπουνάγκα, το Οουάρι,
θα είναι ο επόμενος στόχος.
Είναι ένα ρίσκο, όμως, που έπρεπε να πάρει.
Είχε πολλούς πολέμους να κάνει.
Ο Τακέντα Σίνγκεν είχε περίπου 35.000 στρατιώτες.
Ο Ιεγιάσου είχε περίπου 8.000 στρατιώτες.
Θα τους συναντήσουμε στη μάχη.
Θα πολεμήσουμε τον Τακέντα και θα τους καταστρέψουμε! Καμία αδυναμία!
Ωστόσο αποφάσισε να συναντήσει τον Σίνγκεν στη μάχη.
Αποφασίζει να το κάνει,
επειδή πιστεύει ότι μια επίδειξη δύναμης είναι απαραίτητη για τους υποτελείς του.
Η αφοσίωση σε έναν σαμουράι λειτουργεί αμφίδρομα.
Είναι πιστοί σε όσους κερδίζουν, σε όσους θα τους προστατέψουν.
Κι ο άρχοντας που δεν προστατεύει το έδαφός του
από έναν στρατό που προελαύνει…
αξίζει να τον ακολουθείς;
ΙΑΠΩΝΙΑ 1573
25 Ιανουαρίου 1573.
Ο Ιεγιάσου αγνοεί τις εκκλήσεις των διοικητών του για υποχώρηση.
Προχωράει για να πολεμήσει τον Σίνγκεν.
Είναι τρία προς ένα. Παρά τις πιθανότητες όμως, ο Ιεγιάσου επιτίθεται.
Σε λίγες ώρες, οι ανώτερες τακτικές κι οι αριθμοί του Σίνγκεν διαλύουν τον Ιεγιάσου.
Έξαλλος από θυμό,
ο Ιεγιάσου συνεχίζει να πολεμάει και πιστοί υποτελείς τον απομακρύνουν.
Ήταν ταπεινωτική ήττα για τον Τοκουγκάβα Ιεγιάσου.
Προσπάθησε να αντισταθεί σε μια ανώτερη δύναμη,
όπως είχε κάνει ο Νομπουνάγκα πολλάκις
και είχε ηττηθεί.
Ήταν αποκαρδιωτική ήττα για τον Ιεγιάσου, όπως και το ότι τον επόμενο χρόνο
οι στρατιές του Τακέντα επιστρέφουν,
του παίρνουν αρκετά κάστρα, και αδυνατεί να τους σταματήσει.
Δεν στέλνει καν στρατό.
Ο Σίνγκεν έχει τον Ιεγιάσου σε μειονεκτική θέση
κι αν ήθελε να δώσει το τελευταίο χτύπημα, θα μπορούσε.
Τα πρώτα χρόνια εκείνης της δεκαετίας, όμως,
εν μέσω της μεγάλης επιτυχίας του, ο Σίνγκεν πεθαίνει.
Η επικρατούσα άποψη ήταν ότι μάλλον πέθανε από καρκίνο του ήπατος.
Ήταν άδοξο τέλος για τον ένδοξο αυτόν πολέμαρχο.
Πριν πεθάνει,
διέταξε τους ανώτερους υποτελείς να το κρατήσουν κρυφό για τρία χρόνια…
ώστε ο διάδοχός του, Τακέντα Κατσουγιόρι, να εδραιώσει τον έλεγχο του Κάι…
ΤΑΚΕΝΤΑ ΚΑΤΣΟΥΓΙΟΡΙ ΓΙΟΣ ΤΟΥ ΣΙΝΓΚΕΝ
και των υποτελών του,
πριν προχωρήσει σε άλλες επιχειρήσεις.
Ο Τακέντα Κατσουγιόρι ήταν ένας επιτυχημένος στρατηγός.
Πολέμησε γενναία στη μάχη.
Το μεγαλύτερο πρόβλημά του ήταν να έχει τη στήριξη των στρατηγών του πατέρα του.
Ήταν η παλαιά φρουρά Σίνγκεν που ήταν μαζί του όλη του τη ζωή.
Διαγωνίζεται ξεκάθαρα τη μνήμη του πατέρα του.
Ο πατέρας του ήταν τεράστια προσωπικότητα.
Δεν τον εμπιστεύονται όλοι οι υποτελείς.
Η μητέρα του Κατσουγιόρι
ήταν κάποια που ο Σίνγκεν έκανε παλλακίδα με τη βία.
Πολλοί υποτελείς δεν εμπιστεύονταν τον Κατσουγιόρι. Σκέφτονταν "Είναι μπάσταρδος.
Προέρχεται από εξωσυζυγική σχέση
και ίσως δεν είναι πιστός στον σκοπό".
Καθώς ο Κατσουγιόρι προσπαθεί να γίνει ηγέτης της φατρίας Τακέντα…
δέχεται ένα αναπάντεχο μα ευπρόσδεκτο γράμμα.
Προέρχεται από τη σύζυγο ενός ορκισμένου εχθρού του, του Τοκουγκάβα Ιεγιάσου.
Πολύ καλό για να είναι αληθινό.
Η Λαίδη Τσουκιγιάμα έστελνε γράμματα κρυφά
στον ορκισμένο εχθρό του Ιεγιάσου,
τον Τακέντα Κατσουγιόρι.
ΛΑΙΔΗ ΤΣΟΥΚΙΓΙΑΜΑ ΣΥΖΥΓΟΣ ΙΕΓΙΑΣΟΥ
Η Λαίδη Τσουκιγιάμα και ο Ιεγιάσου παντρεύτηκαν όταν ήταν πολύ μικροί,
14 ή 15 χρονών.
Ήταν συνοικέσιο για ειρήνη.
Μα επειδή ήταν συνοικέσιο…
ΤΟΜΟΚΟ ΚΙΤΑΓΚΑΒΑ ΙΣΤΟΡΙΚΟΣ
η σχέση τους δεν ήταν ποτέ καλή.
Ζούσαν μαζί για 13 χρόνια και είχαν έναν γιο.
Η Λαίδη Τσουκιγιάμα ήταν εξαιρετικά περήφανη, ζηλιάρα, βίαιη,
κακότροπη, δύστροπη.
Ο Ιεγιάσου άρχισε να έχει παλλακίδες και κατέληξε με πολλές.
Ο Ιεγιάσου προτιμούσε να είναι με τις παλλακίδες του.
Όλοι οι άντρες με εξουσία τότε είχαν παλλακίδες,
αλλά ξέρουμε ότι η Λαίδη Τσουκιγιάμα ήταν ζηλιάρα,
άρα μάλλον θα ζήλευε
που εκείνος είχε 19 με 20 παλλακίδες.
Ήταν πολύ άδικη, λοιπόν, η κατάσταση για εκείνη.
Σε αυτά τα γράμματα είπε ότι θα πρόδιδε τον Ιεγιάσου και τον Όντα Νομπουνάγκα
και σε αντάλλαγμα,
θα έδινε στον γιο της καταφύγιο, εδάφη
και θα μπορούσε να της δώσει έναν σύζυγο από τους στρατηγούς του;
Ο Κατσουγιόρι ίσως σκέφτηκε "Να η ευκαιρία να εξοντώσω τον Ιεγιάσου".
Αυτό θα εδραίωνε τη θέση του ως επικεφαλής της οικογένειας Τακέντα.
Επίσης, θα κέρδιζε τη στήριξη των υποτελών του.
Ο Τακέντα Κατσουγιόρι απάντησε "Εντάξει".
Κι ονόμασε τον στρατηγό που θα την παντρευόταν.
Αντί να περιμένει τρία χρόνια όπως διέταξε ο πατέρας του,
ο Κατσουγιόρι κινήθηκε νωρίτερα.
Κι αυτό θα οδηγούσε σε μια από τις πιο θρυλικές συγκρούσεις της εποχής Σενγκόκου.
Το 1575 ο Κατσουγιόρι παίρνει τις δυνάμεις του και ακολουθεί την ίδια διαδρομή
που πήρε ο πατέρας του λίγα χρόνια πριν.
Για τον Ιεγιάσου, για ακόμη μία φορά, είναι εισβολή στα εδάφη του.
Ο Ιεγιάσου γνωρίζει την απειλή,
επειδή έχει μάθει από αγγελιαφόρους για το μέγεθος της δύναμης του Τακέντα.
Είναι περίπου 15.000 άντρες.
Κι αν δεν τους σταματήσει,
θα τον εξοντώσουν εντελώς.
Η κατάσταση, όπως τη βλέπει ο Ιεγιάσου, είναι σοβαρή.
Και στέλνει αμέσως μήνυμα στον Νομπουνάγκα.
Ο Ιεγιάσου ήταν σταθερός σύμμαχος
όσο καιρό ήταν μαζί.
Έχει δώσει μάχες στο πλευρό του Νομπουνάγκα
και κάποιες φορές τον έσωζε.
Και λέει στον Νομπουνάγκα
"Έχω κάνει τόσα για σένα.
Αν δεν στείλεις ενισχύσεις τώρα,
θα αλλάξω στρατόπεδο.
Και με τον Κατσουγιόρι, θα εισβάλουμε στα εδάφη σου,
θα πάρω τα κάστρα σου και θα σε νικήσουμε".
Είναι πολύ σοβαρό αυτό για να το πεις στον Όντα Νομπουνάγκα.
Αν έχανε ο Νομπουνάγκα,
θα ήταν η πιο μεγάλη ήττα
που θα είχε υποστεί μέχρι τότε.
Και αυτό θα σήμαινε τη διακοπή κάθε ανατολικής επέκτασης.
Ο Νομπουνάγκα βασίζεται στην αύρα του φόβου, στην αύρα του αήττητου.
Αν αρχίσει να αποκτά τη φήμη του ηττημένου,
θα είναι σημείο εκκίνησης της εναντίωσης στην εξουσία του.
Ο Ιεγιάσου είχε δίκιο κι ο Νομπουνάγκα το ήξερε.
Στέλνει γράμμα και υπόσχεται υποστήριξη, μαζί με μια σημαντική ποσότητα χρυσού,
συγκεντρώνει τις δυνάμεις του και πάει να συναντήσει τον Ιεγιάσου.
ΙΑΠΩΝΙΑ 1575
Ιούνιος 1575.
Ο Νομπουνάγκα κι ο Ιεγιάσου ενώνουν τις δυνάμεις τους
και προελαύνουν για να αντιμετωπίσουν τον Κατσουγιόρι.
Οι στρατοί τους σταματούν στις πεδιάδες Σιταραγκαχάρα,
λίγα μίλια μακριά από εκεί όπου έχει στρατοπεδεύσει ο Κατσουγιόρι.
Τώρα, παραμονές της μάχης,
ο Νομπουνάγκα αρχίζει να εκτελεί ένα τολμηρό σχέδιο,
το οποίο ελπίζει ότι θα τον βοηθήσει να νικήσει τον πιο τρομερό αντίπαλο στρατό.
Ένα από τα πιο συναρπαστικά πράγματα για τον Νομπουνάγκα: είναι διαβασμένος.
Είναι καλά προετοιμασμένος για τον αντίπαλο.
Η φατρία των Τακέντα είναι γνωστή για την ταχύτητα μετακίνησης των στρατευμάτων.
Αν είναι ανεξέλεγκτοι,
μετακινούν τις δυνάμεις τους πολύ γρήγορα,
κάτι που μπορεί να είναι επιζήμιο, αν δεν είσαι προετοιμασμένος στη μάχη.
Για να αμβλύνει την επίθεση, ο Νομπουνάγκα χτίζει ξύλινα τείχη,
ώστε να επιβραδύνει τον εχθρό.
Αυτά τα εμπόδια τοποθετήθηκαν έτσι ώστε όταν ο Τακέντα προχωρούσε μπροστά,
η προέλασή του να διακόπτεται.
Το θέμα ήταν να παρασύρεται ο Τακέντα σε φονικές ζώνες, επί της ουσίας.
Μόλις έφταναν εκεί, αυτά τα εμπόδια θα διέκοπταν την κίνησή τους.
Και τότε οι οπλίτες των Όντα και Τοκουγκάβα θα έκαναν τη ζημιά.
Ωστόσο μια από τις μεγάλες αδυναμίες των μουσκέτων της εποχής
είναι πως το γέμισμα του όπλου καθυστερεί πολύ
και σύμφωνα με παραδοσιακές αναφορές,
ο Νομπουνάγκα εφηύρε την τέλεια αυτή τεχνική για να το μετριάσει αυτό
και έτσι έριχναν τρεις ριπές.
Υπήρχαν μονάδες αρκεβούζιων σε συνδυασμό με δύο ή τρεις τοξότες.
Όσο γέμιζαν τα αρκεβούζια,
ο τοξοβόλος κάλυπτε τον νεκρό χρόνο.
Επειδή ήταν κατανεμημένες στον χρόνο, έδειχναν να εναλλάσσονται τα πυρά.
Και πίσω απ' τους οπλίτες του Νομπουνάγκα,
είναι στρατιώτες με δόρατα, για να ρίχνουν τους αναβάτες
και έπειτα να δέχονται επίθεση αυτοί με σπαθιά και δόρατα.
Ήρθαν τα στρατεύματα του Όντα. Αν επιτεθούμε από εδώ, θα νικήσουμε.
Η τυπική τακτική του Τακέντα
ήταν να κινούνται γύρω απ' τον αντίπαλο,
να τον περικυκλώνουν και να νικούν από κάθε πλευρά.
Ο Κατσουγιόρι ήταν πεπεισμένος ότι θα κέρδιζε, όπως κι οι οπαδοί του.
Είχαν αντιμετωπίσει ξανά τον Τοκουγκάβα και είχαν πετύχει μια θεαματική νίκη.
Την παραμονή της μάχης,
το αποτέλεσμα ήταν αμφίρροπο.
Η ήττα μπορεί να ήταν πολύ επιζήμια για την εικόνα του Νομπουνάγκα στην Ιαπωνία.
Έχει κάνει πολλούς εχθρούς ως τα μέσα της δεκαετίας του 1570.
Αν χάσει, θα σχηματιστεί μεγάλη εναντίωση στην εξουσία του.
Όταν οι δυο πλευρές θα συγκρούονταν το πρωί,
η μάχη θα ήταν ορόσημο, από τις πιο καθοριστικές στην ιαπωνική ιστορία.
Το πρωί, ο Τακέντα προχωράει μπροστά
και παίρνει θέση επίθεσης στην κορυφογραμμή, απέναντι από τους Όντα.
Επικρατεί ησυχία,
ακούγονται μόνο τα άλογα.
Ο Κατσουγιόρι βλέπει τις θέσεις των Όντα, αλλά
δεν είναι σίγουρος για το τι ακριβώς αντιμετωπίζει.
Έτοιμοι; Επίθεση!
Είσαι ο στρατός των Τακέντα,
βλέπεις τον εχθρό μπροστά σου και επιτίθεσαι.
Πυρ!
Αρχίζεις να δέχεσαι πυρά από μουσκέτα.
Και μετά βέλη.
Επίθεση!
Οι ηγέτες σε ενθαρρύνουν
και φτάνεις στην πρώτη γραμμή εμποδίων
και υπάρχουν φράγματα τα οποία πρέπει να παρακάμψεις.
Τώρα!
Στο μεταξύ, οι πυροβολισμοί αυξάνονται.
Τα βέλη βρίσκουν στόχο.
Οι συμπατριώτες σου αριστερά και δεξιά χτυπιούνται.
Ο μόνος τρόπος είναι να ξεπεράσεις αυτά τα εμπόδια,
να συγκρουστείς με τον εχθρό σε μάχες σώμα με σώμα.
Επίθεση!
Ο Κατσουγιόρι στέλνει στρατεύματα μπροστά.
Όσο συνεχίζει τη μετωπική επίθεση,
οι ελιγμοί του έχουν πιθανότητες επιτυχίας.
Σφαίρες και βέλη πετάνε ολόγυρα.
Ο καπνός δεν σε αφήνει να δεις, μπαίνει στα μάτια σου.
Τους χτυπάνε απ' τα πλάγια, καθώς επελαύνει
το πεζικό των Όντα.
Με τα δόρατα, τις λόγχες.
Οι Τακέντα σφαγιάζονται.
Αυτό σημαίνει ότι το σχέδιο του Νομπουνάγκα ήταν να τους παρασύρει
και να τους διατηρήσει στη φονική ζώνη.
Ο Κατσουγιόρι δεν θέλει να εγκαταλείψει.
Οπότε στέλνει το επόμενο κύμα.
Αυτό συμβαίνει τρεις, τέσσερις, πέντε φορές και τσακίζει τους Τακέντα.
Είναι σφαγή.
Συνεχίστε!
Όσο περνάει η μέρα, γίνεται όλο και πιο σαφές στους υποτελείς των Τακέντα
ότι δεν θα νικήσουν.
Και πολλοί αρχίζουν να οπισθοχωρούν,
να υποχωρούν,
κι αυτή είναι η πιο επικίνδυνη στιγμή σε κάθε μάχη στην ιστορία,
διότι όταν η μια πλευρά γυρίζει και τρέχει να ξεφύγει,
τότε ξεκινούν οι βίαιοι σκοτωμοί.
Ο Κατσουγιόρι δεν θέλει να υποχωρήσει.
Ή θα πολεμήσει ή θα πεθάνει.
Καθώς οι δυνάμεις του διαλύονται…
Επίθεση!
…οι διοικητές του τον ικετεύουν να δραπετεύσει,
μέχρι που ένας τον βάζει στο άλογό του,
τον σπρώχνει βόρεια
και ο Κατσουγιόρι επιστρέφει στα εδάφη του με λίγες δυνάμεις.
Κατά τη διάρκεια της μάχης,
σκοτώνονται 10.000 στρατιώτες του Κατσουγιόρι.
Πολλοί από τους αρχηγούς των Τακέντα…
οι στρατηγοί που υπηρέτησαν τον Σίνγκεν επί μακρόν,
κείτονταν νεκροί με τα στρατεύματά τους.
Το Ναγκασίνο συχνά θεωρείται μάχη ορόσημο στην παγκόσμια ιστορία
λόγω της τεχνικής Νομπουνάγκα με τις ριπές που εναλλάσσονταν.
Πολύ εντυπωσιακή είναι η οργάνωση του Νομπουνάγκα σχετικά με το σχέδιο αυτό,
να χρησιμοποιήσει εμπόδια με τον τρόπο που εκπαιδεύονται οι σύγχρονοι στρατοί.
Τα συνδύασε όλα σε ένα σχέδιο,
σχεδιασμένο να αφανίσει τον εχθρό.
Η Μάχη του Ναγκασίνο ήταν τεράστια επιτυχία των Νομπουνάγκα και Ιεγιάσου,
επειδή ήταν πολύ βαρύ χτύπημα
για έναν από τους τρεις σημαντικούς εναπομείναντες ανατολικούς νταΐμιο,
και γι' αυτόν που ήταν πιο κοντά στην επικράτεια του Νομπουνάγκα.
Ο Κατσουγιόρι υπέστη μεγάλο ψυχολογικό τραύμα από το γεγονός αυτό.
Πήγαινε τώρα.
Είναι η τελευταία φορά
που βγαίνει από το έδαφός του με στρατό.
Χρειάστηκαν άλλα δύο χρόνια για να εξοντωθούν πλήρως οι Τακέντα,
αλλά ήταν ολοφάνερο.
Μετά τον Ναγκασίνο δεν ήταν ποτέ σοβαρή απειλή για τον Νομπουνάγκα.
Ωστόσο, ενώ ήταν μια εντυπωσιακή μάχη για τον Ιεγιάσου,
η επιτυχία του υπονομεύεται όταν μαθαίνει ότι η γυναίκα του, η Τσουκιγιάμα,
σχεδίαζε να τον προδώσει.
Τα γράμματα ανακαλύφθηκαν.
Λέγεται ότι ο Νομπουνάγκα είχε βάλει κατασκόπους στο σπίτι του Ιεγιάσου.
Είναι εντελώς πιστευτό.
Όλοι είχαν κατασκόπους σε σπίτια φίλων ή εχθρών.
Λέγεται ότι η υπηρέτρια της Λαίδης Τσουκιγιάμα
βρήκε αυτά τα γράμματα και τα έδωσε στον Όντα Νομπουνάγκα.
Δεν υπήρχαν πολλά στοιχεία και ήταν κυρίως εικασίες…
ΚΑΣΑΓΙΑ ΚΑΖΟΥΧΙΚΟ ΙΣΤΟΡΙΚΟΣ
αλλά δεν μπορούσαν να αγνοήσουν το θέμα.
Επομένως ο Νομπουνάγκα διέταξε τον Ιεγιάσου να βρει μια λύση.
Φύγε.
Ο Ιεγιάσου έπρεπε να ξεφορτωθεί τη Λαίδη Τσουκιγιάμα.
Αφήστε με!
Ο Ιεγιάσου αποφάσισε να τη διώξει.
Αν επιβιώσει, όμως, μπορεί να κάνει κι άλλα πράγματα.
Ο Ιεγιάσου προχωρά ένα βήμα.
Υποπτεύεται πως ίσως ο γιος του προσπαθήσει να κάνει
ό,τι πρέπει να κάνει ένας πιστός γιος, να πάρει εκδίκηση για τη μητέρα του.
Οπότε δίνει εντολή να τεθεί ο γιος του σε κατ' οίκον περιορισμό.
Ωστόσο υπό την πίεση του Νομπουνάγκα,
ο Ιεγιάσου υποχρεώθηκε να αναγκάσει τον γιο του να διαπράξει αυτοκτονία.
Ο Νομπουνάγκα ήταν πολύ δυνατός πολέμαρχος τότε
κι ο Ιεγιάσου έπρεπε να υπακούσει.
Επίσης, ο Ιεγιάσου έπρεπε να διατηρήσει τη συμμαχία. Ήταν πολύ σημαντικό.
Οπότε ό,τι κι αν πίστευε,
αν ο Νομπουνάγκα τον διέταζε να εκτελέσει τον γιο του, θα το έκανε.
Ήταν ό,τι πιο τρομερό του είχε ζητηθεί να κάνει
και επηρέασε τη σχέση του με τον Νομπουνάγκα
για όσον καιρό ήταν μαζί.
Η νίκη στο Ναγκασίνο κάνει τον Νομπουνάγκα τον πιο ισχυρό πολέμαρχο του έθνους.
Το μεγαλύτερο τμήμα της κεντρικής Ιαπωνίας είναι υπό έλεγχό του.
Το όνειρό του να ενώσει το έθνος υπό την κυριαρχία του είναι πιο κοντά από ποτέ.
Αλλά έχει ένα τίμημα.
Γίνεται όλο και πιο παρανοϊκός και πλέον βλέπει εχθρούς παντού.
Η προδοσία της Λαίδης Τσουκιγιάμα
ενίσχυσε τους φόνους του Νομπουνάγκα για τους εχθρούς που τον περιέβαλαν
και είχε σχεδόν την παρανοϊκή αίσθηση ότι όλοι ήθελαν να τον ξεφορτωθούν.
Ελάτε στη θέση του Νομπουνάγκα μόλις το συνειδητοποιεί αυτό.
Όποιος όργωνε ένα χωράφι, όποιος περπατούσε στους δρόμους,
όποιος είχε υπηρέτριες, μπορεί να ετοίμαζε ρόφημα με δηλητήριο.
Μπαίνεις σε πολλές σκέψεις όταν συνειδητοποιείς ότι δεν είσαι ασφαλής.
Για την ακρίβεια, υπήρξαν πολλές απόπειρες δολοφονίας κατά του Νομπουνάγκα.
Ο εν δυνάμει δολοφόνος καταγόταν από την επαρχία Ίγκα.
Ήταν από τις μικρότερες επαρχίες την περίοδο Σενγκόκου.
Επί 150 χρόνια, αυτοί οι άνθρωποι είχαν δική τους κυβέρνηση
και κρατούσαν μακριά από την επικράτειά τους όλους τους εισβολείς.
Όταν πολεμούσαν,
είχαν αυτοδιοικούμενες κοινότητες, σχεδόν σαν στρατός ανταρτών.
Και έτσι,
έκαναν επιδρομές στις γραμμές επικοινωνίας του Νομπουνάγκα αρκετά χρόνια.
Ήταν τόσο καλοί στις τεχνικές άτακτου πολέμου,
που έτσι γεννήθηκαν οι θρύλοι των νίντζα του Ίγκα.
Αποδείχτηκαν αγκάθι στα πλευρά του Όντα Νομπουνάγκα.
Έπρεπε να εξοντωθούν με κάθε μέσο.
Ο Νομπουνάγκα δεν θα επέτρεπε την ύπαρξή τους,
για χάρη της φήμης του και της ασφάλειάς του.
Και θα ήταν παιχνιδάκι,
μα αποδείχτηκε μια απ' τις πιο σκληρές και αιματηρές εκστρατείες
στην καριέρα του Νομπουνάγκα.
Υποτιτλισμός: Μάρθα Σιαμέτη